Mandag formiddag begik en mand røveri mod Spar Nord Bank i Nibe.

Røveren truede sig til et ukendt beløb med et oversavet jagtgevær. Han forlod banken og kørte på knallert ud af Nibe mod Omfartsvejen. Nordjyllands Politi leder netop nu efter manden. Signalement af røveren: Ca. 30 år. 180 cm høj og spinkel af bygning. Mørkt tøj og sort styrthjelm. Røveren bar desuden en sort Nike-taske.